7.-8. augustini leiab ulmeliselt kauni loodusega Pedassaare saarel aset maise reaalsuse piire kõigutav festival "Robotaanika Park". Inimeste tundeid ja teadvuseseisundeid lennutavad Siiriuse poole mitmed Eesti parimad ja huvitavamad elektroonilise muusika ässad. Aga mitte ainult Eesti ässad.        Festivali peaesineja on nüüdseks juba legendaarne  mässu-tantsu punt Metal on Metal Leedust. Kogu nende MTV taust, staarlus ja pidevalt väljamüüdud kontserdid tegelikult ei loe. Loeb ehe fiiling, mida nad endaga kaasas kannavad.        Teine punt ässasid on järsku otsekui õhust tekkinud trio Martin (Mowka), Tajo (Don'tBelieveTheHype™) ja Madis ehk Neljapäev With Lazers, kes on ametlikult omanimelise peoseeriaga klubis Maailm ehitanud peonäljas Tartu üliõpilastele sauna. Viimseni täis tuubitud Laserite sauna, see tähendab.